
	Povzetek in opis raziskovalnih podatkov

	1.1
	Ali boste pri projektu ponovno uporabili že obstoječe podatke predhodnih raziskav?


	☒ Da
☐ Ne
Da, v projektu INPROFF2 bomo ponovno uporabili podatkovne nize iz predhodnega projekta INPROFF, ki bodo služili kot zanesljivo izhodišče. Obstoječi podatki zagotavljajo kontekst, večina podatkovnih nizov pa bo ustvarjena na novo, s čimer zagotovimo metodološko doslednost, zanesljivost in usklajenost s cilji projekta INPROFF2. Za popolno skladnost z nacionalnim akcijskim načrtom za odprto znanost in standardi Evropskega oblaka odprte znanosti (EOSC) bodo vsi obstoječi in novi podatki upravljani po načelih FAIR (najdljivi, dostopni, interoperabilni in ponovno uporabni). Osrednji del projekta je DS5 (Podatkovna zbirka novih virov proteinov iz žuželk), ki se osredotoča na standardizacijo in izboljšanje interoperabilnosti podatkov o žuželkah z vzpostavitvijo specializirane ontologije žuželk ter bo zagotovil, da bodo vsi ponovno uporabljeni in novi podatki učinkovito povezani in bodo dosegali najvišja nacionalna in mednarodna znanstvena merila. Vsi podatkovni nizi bodo shranjeni v zaupanja vrednih odprto dostopnih repozitorijih (npr. DiRROS Data ali nacionalni sistem COBISS) ter opremljeni s standardiziranimi metapodatki in trajnimi identifikatorji (npr. DOI).

	1.2
	Katere vrste podatkov boste ustvarili oz. ponovno uporabili in v katerih formatih bodo shranjeni?


	V projektu INPROFF2 bomo ustvarili in ponovno uporabili več vrst podatkov, ki izhajajo iz multidisciplinarnih raziskav varnosti, hranilne vrednosti in tehnološke uporabnosti žuželk. Vsi podatki bodo shranjeni v odprtih, standardiziranih in dolgoročno dostopnih formatih, skladno z načeli FAIR in zahtevami ARIS.

1. Ponovno uporabljeni podatki (iz projekta INPROFF):
- Prehranski profili žuželk: podatki o sestavi aminokislin, maščobnih kislin in mineralov (.csv).
- Metodološki protokoli: validacijski protokoli za ekstrakcijo in analizo onesnaževal, razviti v prvi fazi projekta (.pdf/A).

2. Novi podatki projekta INPROFF2 (podatkovne zbirke, preglednice, slikovni podatki):
- Podatki o reji in rasti (DS2): rastni parametri žuželk (Acheta domesticus in Tenebrio molitor) in rezultati osnovne analize po Weendeju (krma in biomasa žuželk). Shranjeni v .csv in .xlsx (delovni formati), končni izvozi v .csv.
- Mikrobiološki podatki (DS2): identifikacija sevov mlečnokislinskih bakterij (MKB) z MALDI-TOF MS in podatki o sestavi mikrobiote, pridobljeni z visokozmogljivim sekvenciranjem (HTS). Shranjeni v .txt, .fasta/.fastq (surovi genomski podatki) in .csv.
- Kemijska varnost (DS3): rezultati tarčne, »suspect« in netarčne presejalne analize onesnaževal (pesticidi, mikotoksini DON/AFLA) z GC-MS/MS in LC-QTOF/Orbitrap-MS. Analiza kovinskih nanodelcev (ZnO, CuO, Ag) z metodo sp-ICP-MS in prostorska porazdelitev z LA-ICP-MS. Shranjeni v izvornih formatih instrumentov in pretvorjeni v odprte formate (.mzML, .xml, .tsv).
- Podatki o prebavljivosti in vitro ter citotoksičnosti (DS3): podatki simulacij prebave INFOGEST, aminokislinskih analizatorjev, testov viabilnosti celic MTT/WST-1 (Caco-2, HT29) in testov na adipocitih. Shranjeni v .csv in .xml.
- Tehnološki, senzorični in aromatski profili (DS4): fizikalno-kemijske lastnosti pekovskih izdelkov, rezultati senzoričnega profiliranja (programska oprema RedJade in Compusense) ter profili hlapnih organskih spojin (VOC) z HS-SPME-GC-MS. Shranjeni v .csv in .txt.

3. Standardizacijski in ontološki podatki (DS5):
- Ontologija žuželk: semantični podatkovni modeli za razširitev sistema NutriBase in povezavo z ontologijama ISO-FOOD in FNS-Harmony, shranjeni v standardnih semantičnih formatih (.owl, .rdf ali .json-ld).
- Metapodatki: opisni metapodatki podatkovnih nizov, skladni s standardom CEN/TC 387 in shemo Dublin Core. Shranjeni v .xml ali .json.

Ocenjena velikost podatkov:
Skupni obseg surovih spektroskopskih in genomskih podatkov bo do 200–500 GB, končni kurirani podatkovni nizi, vključeni v sistem NutriBase, pa bodo zmernega obsega (do 10 GB).



	1.3
	What is the purpose of creating, collecting, or reusing data, and how does this relate to the project objectives?
	Namen ustvarjanja, zbiranja in ponovne uporabe podatkov v projektu INPROFF2 je neposredno povezan z doseganjem osrednjih znanstvenih ciljev, zapolnjevanjem ključnih vrzeli v znanju o užitnih žuželkah in vzpostavitvijo trajne digitalne raziskovalne infrastrukture, skladne z načeli FAIR. Načrt za ravnanje s podatki ni zgolj stranski produkt raziskav, temveč ključen za doseganje vseh strateških ciljev (SC1–SC5):
1. Optimizacija reje in trajnost (SC1 / DS2): podatke o uspešnosti reje in osnovni sestavi zbiramo za oceno ekonomskega potenciala in biološke učinkovitosti pretvorbe kmetijskih stranskih tokov v visokovredno biomaso žuželk.
1. Zagotavljanje kemijske in mikrobiološke varnosti (SC2 in SC3 / DS3): podatki tarčne, »suspect« in netarčne presejalne analize ter testov citotoksičnosti na celičnih linijah so nujni za oceno tveganja prenosa onesnaževal (mikotoksini DON/AFLA, nanodelci in pesticidi iz krme v biomaso). Ti podatki neposredno naslavljajo trenutne regulativne zadržke EU do žuželk, rejenih na odpadnih substratih.
1. Razvoj inovativnih živil (SC4 / DS4): podatke senzoričnega profiliranja in hlapnih organskih spojin (VOC) zbiramo za premagovanje kulturnih ovir pri entomofagiji v Evropi z optimizacijo mlečnokislinske fermentacije, ki odpravi neželene arome v pekovskih izdelkih.
1. Standardizacija, interoperabilnost in prenos znanja (SC5 / DS5): to je osrednji cilj podatkovnega toka projekta. Vsi zbrani obstoječi podatki in novi eksperimentalni rezultati bodo vključeni v informacijski sistem NutriBase. Z razvojem domenske ontologije žuželk in njeno povezavo z obstoječimi evropskimi okviri (npr. FNS-Harmony) bomo zmanjšali razdrobljenost podatkov v slovenski in mednarodni znanstveni skupnosti.

Ponovna uporaba podatkov iz projekta INPROFF zagotavlja znanstveno kontinuiteto in metodološko izhodišče. Novi raznovrstni podatkovni nizi (od genomskih do senzoričnih) omogočajo celovito standardizacijo in s tem podpirajo slovensko živilskopredelovalno industrijo in odločevalce pri varni uvedbi proteinov iz žuželk.



	1.4
	Kakšna je pričakovana velikost podatkov, ki jih nameravate ustvariti oz. ponovno uporabiti?
	☐ 0–10 GB 
☐ 10–100 GB 
☒ 100–1000 GB 
☐ >1000 GB

	2
	Shranjevanje in varnostno kopiranje podatkov

	2.1
	Kje bodo podatki med izvajanjem projekta shranjeni in varnostno kopirani?
	Varnost, celovitost in shranjevanje podatkov med projektom INPROFF2 bodo potekali po strategiji varnostnega kopiranja 3-2-1 (tri kopije podatkov na dveh različnih vrstah medijev, od tega ena na drugi lokaciji). Za shranjevanje bo uporabljena izključno varna institucionalna infrastruktura projektnih partnerjev.
1. Primarna hramba (lokalna raven): surovi eksperimentalni in analizni podatki (npr. kromatografski in masni spektri na IJS, podatki o reji in mikrobiološki podatki na CZU ter podatki senzoričnega profiliranja na UL BF) bodo najprej shranjeni na lokalnih omrežnih diskih laboratorijev, ki podatke ustvarijo. Dostop je omejen z uporabniško avtentikacijo.
1. Osrednji repozitorij in izmenjava podatkov: za nemoteno čezmejno sodelovanje in razvoj ontologije žuželk v DS5 bo na strežnikih Instituta »Jožef Stefan« (IJS) vzpostavljen varen osrednji projektni repozitorij. Za vsakodnevno delo z datotekami bosta uporabljena institucionalna SharePoint in MS Teams.
1. Samodejno varnostno kopiranje: vsa infrastruktura na IJS, CZU in UL BF ima dnevno samodejno varnostno kopiranje, ki ga upravljajo osrednje IT-službe institucij. Varnostne kopije so šifrirane in fizično ločene od primarnih strežnikov, kar odpravlja tveganja zaradi okvare strojne opreme, kibernetskih groženj ali lokalnih nesreč.
1. Varnost informacijskega sistema NutriBase: obdelani podatkovni nizi, vključeni v NutriBase (DS5), bodo shranjeni na namenskih strežnikih IJS z visoko razpoložljivostjo, RAID in neprekinjenim napajanjem (UPS).

Vodja projekta bo dvakrat letno preverjal protokole varnostnega kopiranja pri vseh partnerjih in s tem zagotavljal skladnost ter preprečeval izgubo podatkov.



	2.2
	Kako boste izbrali podatke za dolgoročno hrambo?
How will you select data for long-term preservation?
	Izbor podatkov za dolgoročno hrambo v projektu INPROFF2 bo potekal po strukturiranem postopku vrednotenja podatkov, skladno z Uredbo o izvajanju raziskovalne in razvojne dejavnosti v skladu z načeli odprte znanosti. Za dolgoročno hrambo (najmanj 10 let po zaključku projekta) bodo izbrane naslednje kategorije podatkov:
1. Podatki, na katerih temeljijo objave (validacijski nizi):
Vse obdelane, zbrane in anonimizirane eksperimentalne meritve, ki neposredno podpirajo ugotovitve v načrtovanih > dveh znanstvenih člankih (npr. časovni potek prenosa onesnaževal iz DS3 ali senzorični profili iz DS4). Ti podatki so nujni za preverjanje in ponovitev raziskav.
1. Znanje in podatkovni nizi sistema NutriBase (DS5):
Obdelan podatkovni niz o sestavi, bioaktivnosti in varnosti novih virov proteinov iz žuželk bo vključen v infrastrukturo osrednje slovenske podatkovne zbirke o sestavi živil (FCDB).
1. Semantični modeli in ontologije (DS5): dokončane definicije ontologije žuželk v odprtih formatih (.owl, .rdf), ki imajo dolgoročno vrednost za interoperabilnost v živilski znanosti.
1. Edinstveni in neponovljivi podatki: časovne vrste meritev iz nadzorovanih poskusov z dodajanjem (spremljanje npr. ostankov mikotoksinov in pesticidov v DS2 in DS3), katerih ponovitev bi zahtevala velike vire.
Merila za izključitev (česa ne bomo hranili): začasni surovi izpisi instrumentov in delovni zapisi (npr. nefiltrirane bazne linije masnih spektrov, neobdelani dnevni podatki o masi žuželk ali neuspešni testni zagoni instrumentov) bodo varno izbrisani, ko bodo končne vrednosti potrjene, s čimer optimiziramo prostor v repozitoriju.

Končni izbor bo pregledal in potrdil »Steering commitee« projekta pred oddajo zaključnega poročila ARIS.



	2.3
	Ali bodo podatki shranjeni v zaupanja vrednem repozitoriju?


	☒ Da
☐ Ne

V repozitorij kot je npr. Zenodo (od tu dalje je Zenodo uporabljen kot sinomnim za zaupanja vreden javni repozitorij) bodo shranjeni le podatki, ki so že objavljeni v recenziranih revijah, ali drugi neobčutljivi podatki, s čimer bomo zaščitili potekajoče raziskave do objave rezultatov. 
Vsi javno dostopni podatkovni paketi projekta INPROFF2 bodo objavljeni pod standardnimi odprtimi licencami (npr. Creative Commons CC BY), kar omogoča nemoteno ponovno uporabo podatkov o proteinih iz žuželk v širši mednarodni raziskovalni skupnosti.
 

	3. 
	Zagotovitev podatkov na način FAIR

	3.1
	Zagotavljanje najdljivosti podatkov (F)

	3.1.1
	Ali bodo podatki označeni s trajnim identifikatorjem (PID)?


	☒ Da
☐ Ne

Za popolno sledljivost ter skladnost z načeli FAIR in slovensko Uredbo o odprti znanosti bodo vsi izbrani podatkovni nizi projekta INPROFF2 označeni z mednarodno priznanimi trajnimi identifikatorji:

1. Digitalni identifikatorji objektov (DOI): podatkovni repozitorij samodejno dodeli enolični DOI vsakemu objavljenemu podatkovnemu nizu (npr. rezultatom kemijske varnosti iz DS3 ali senzoričnim profilom iz DS4). Zenodo podpira verzioniranje, zato bo imel celoten podatkovni niz projekta krovni DOI, posamezne posodobljene različice pa lastne DOI.
1. Identifikatorji ontologije (PURL/URI): za novo ontologijo žuželk v DS5 bomo uporabili PURL (Persistent Uniform Resource Locator) ali enotne URI, ko bo ontologija indeksirana v NCBO BioPortal. To zagotavlja zanesljivo, strojno berljivo semantično povezovanje in čezmejno interoperabilnost.
1. Povezava z raziskovalci in projektom (ORCID in PID projekta): vsi shranjeni podatkovni paketi bodo v metapodatkih povezani z identifikatorji ORCID sodelujočih raziskovalcev in šifro projekta ARIS, kar omogoča samodejno sledenje citatom v nacionalnih sistemih COBISS in SICRIS.

Tako bo raziskovalnim rezultatom projekta INPROFF2 omogočeno trajno citiranje, na voljo tako slovenskim kot mednarodnim deležnikom.



	3.1.2
	Kateri metapodatki bodo ustvarjeni in kateri metapodatkovni standardi bodo pri tem upoštevani?
	V projektu INPROFF2 bomo ustvarili podrobne, strojno berljive in standardizirane metapodatke, ki natančno opisujejo vsebino, strukturo in kontekst zbranih podatkov ter zagotavljajo visoko stopnjo najdljivosti in interoperabilnosti skladno z načeli FAIR.
1. Vrste metapodatkov: Opisni metapodatki: naslov podatkovnega niza, avtorji (povezani prek ORCID), povzetek, ključne besede (npr. užitne žuželke, alternativni proteini, varnost hrane), datum nastanka in šifra projekta ARIS.
· Tehnični in strukturni metapodatki: formati datotek, definicije stolpcev in spremenljivk, verzioniranje in parametri analiznih instrumentov (npr. nastavitve GC-MS/MS ali Orbitrap-MS iz DS3).
· Administrativni metapodatki: pravice dostopa, odprte licence (npr. Creative Commons CC BY) in pravila dolgoročne hrambe.
2. Metapodatkovni standardi in ontologije:
· Splošni standardi: uporabili bomo shemo Dublin Core in metapodatkovni standard DataCite, ki ju repozitorij Zenodo podpira privzeto. To zagotavlja samodejno indeksiranje v mednarodnih mrežah (npr. OpenAIRE).
· Domenski standardi (DS5): ker se projekt osredotoča na podatke o sestavi živil, bo shema podatkov o žuželkah v informacijskem sistemu NutriBase v celoti skladna s standardom CEN/TC 387.
· Semantični standardi in kontrolirani slovarji: za označevanje podatkovnih nizov in usklajevanje raznovrstnih zapisov bomo uporabili priznane mednarodne prehranske ontologija (npr. EuroFIR za kategorizacijo živil) ter obstoječe domenske ontologije, kot sta ISO-FOOD in FNS-Harmony.

Upoštevanje teh okvirov bo omogočilo nemoteno samodejno vključevanje podatkov projekta INPROFF2 v osrednjo slovensko podatkovno zbirko o sestavi živil (FCDB) in širše evropske raziskovalne infrastrukture (npr. METROFOOD-RI).


	3.1.3
	Ali bodo metapodatki vsebovali ključne besede za izboljšanje najdljivosti in možnosti ponovne uporabe?
	☒ Da
☐ Ne

Vsi metapodatki bodo vsebovali izbrane ključne besede za čim večjo prepoznavnost in možnost ponovne uporabe. 
Za največjo prepoznavnost in strojno berljivost podatkovnih nizov projekta INPROFF2 v mednarodnih semantičnih mrežah (npr. OpenAIRE, Google Dataset Search in DiRROS Data) bodo ključne besede strukturirane na dveh ravneh:
1. Splošne in domenske ključne besede (dvojezično, v angleščini in slovenščini): vsak podatkovni niz v repozitoriju Zenodo bo indeksiran s standardnimi izrazi, ki pokrivajo osrednje teme projekta, med drugim: užitne žuželke, alternativni viri proteinov, varnost hrane, mikotoksini, nanodelci, mlečnokislinska fermentacija, senzorično profiliranje, Acheta domesticus in Tenebrio molitor.
1. Kontrolirani slovarji in ontološki izrazi (DS5):
V povezavi z razvojem ontologije žuželk v DS5 ključne besede ne bodo izbrane poljubno, temveč bodo neposredno usklajene z uveljavljenimi mednarodnimi kontroliranimi slovarji in tezavri (npr. AGROVOC organizacije FAO, EuroFIR in LanguaL). Tako bodo metapodatki ključnih besed vsebovali trajne URI, ki zunanjim iskalnikom omogočajo samodejno razčlenjevanje in umeščanje znanstvenih pojmov ne glede na jezik.
Za hitrejše zajemanje bodo vsi metapodatkovni zapisi s ključnimi besedami povsem odprti in brez omejitev pod licenco CC0, kar zagotavlja največjo mednarodno najdljivost rezultatov projekta INPROFF2.


	3.2
	Zagotavljanje dostopnosti podatkov (A)

	3.2.1
	Ali bodo vsi podatki odprto dostopni?


	☐ Da
☒ Ne

Vsi primarni raziskovalni podatki projekta INPROFF2 bodo odprto dostopni skladno z načelom »čim bolj odprto, toliko zaprto, kot je nujno«, ki ga določata ZZrID in evropski okviri odprte znanosti.
Odprti dostop bo zagotovljen na naslednje načine:
1. Znanstveni in eksperimentalni podatkovni nizi (DS2, DS3, DS4): vsi podatki, na katerih temeljijo recenzirane objave (npr. časovni potek biotransformacije onesnaževal, prebavljivost in vitro in matrike senzoričnega profiliranja), bodo ob objavi trajno dostopni v repozitoriju Zenodo pod licenco Creative Commons CC BY.
1. Podatkovne zbirke in ontologije (DS5): dokončan okvir NutriBase in nova ontologija žuželk bosta v celoti odprto dostopna, kar bo pospešilo mednarodne raziskave in uporabo v živilskem in krmnem sektorju.

Izjeme in začasne omejitve (poslovni interesi): kadar podatki neposredno zadevajo poslovne interese industrijskega partnerja Jata Emona RCP d.o.o. (npr. natančna razmerja v recepturah krme iz kmetijskih stranskih tokov ali specifični industrijski pekovski postopki pred zaščito intelektualne lastnine), bo uporabljen začasni embargo (npr. 6 do 12 mesecev). Ko bo intelektualna lastnina zaščitena oz. bodo poslovni zadržki razrešeni, bodo ti podatkovni nizi ustrezno anonimizirani in odprto objavljeni. 

Metapodatki podatkovnih nizov bodo od prvega dne povsem odprti in brez omejitev (CC0), kar zagotavlja najdljivost tudi med morebitnim začasnim embargom.



	3.2.2
	Kdaj bodo podatki odprto dostopni in za koliko časa?
	Čas in trajanje odprte dostopnosti bosta odvisna od vrste podatkov in časovnice diseminacije rezultatov projekta:

Podatki, na katerih temeljijo objave (DS2, DS3, DS4): ti validacijski podatkovni nizi bodo odprto dostopni takoj ob uradni objavi pripadajočega recenziranega članka. Prve objave podatkovnih nizov pričakujemo med 2. in 3. letom trajanja projekta.

Standardizacijski in ontološki podatki (DS5): dokončana ontologija žuželk in javni moduli informacijskega sistema NutriBase bodo odprto objavljeni ob uradnem zaključku projekta, po celovitem končnem preverjanju podatkov.

Metapodatkovni zapisi: opisni metapodatki za vse projektne datoteke bodo javni takoj ob nastanku oz. shranitvi v repozitorij, brez embarga ali zamika.

Kako dolgo bodo podatki dostopni? (trajanje hrambe): vsi odprto objavljeni podatkovni nizi in povezani metapodatki v repozitoriju Zenodo bodo hranjeni trajno, najmanj pa 10 let po uradnem zaključku projekta INPROFF2, skladno z Uredbo o odprti znanosti in smernicami ARIS. Infrastruktura CERN, na kateri temelji Zenodo, zagotavlja dolgoročno digitalno obdelavo, ohranjanje »bitnega toka« in javno dostopnost po zaključku financiranja projekta.


	3.2.3
	Na kakšen način bo v primeru omejitev pri uporabi omogočen dostop do podatkov med izvajanjem projekta in po njegovem zaključku?
	
Dostop do podatkovnih nizov z začasnimi ali trajnimi omejitvami bo urejen s strukturiranim postopkom za zahteve za dostop do podatkov:

1. Med izvajanjem projekta:
0. Za projektne partnerje: vsi sodelujoči raziskovalci (IJS, UL BF, CZU, Jata Emona RCP) bodo imeli takojšen šifriran dostop do surovih in delovnih datotek prek institucionalnih SharePoint in MS Teams. Pravice dostopa (branje/pisanje) bodo stopnjevane glede na naloge v posameznih delovnih sklopih.
0. Za zunanje raziskovalce in recenzente: kadar zunanji strokovnjaki potrebujejo dostop do še neobjavljenih podatkov za preverjanje ali recenzijo, bo dostop omogočen prek varnih, z geslom zaščitenih povezav, ki jih upravlja vodja projekta, ali prek funkcije omejenega dostopa za recenzente v repozitoriju Zenodo.
0. Po zaključku projekta:
0. Dostop na zahtevo: za podatkovne nize, ki ostanejo trajno omejeni zaradi poslovnih interesov industrijskega partnerja (npr. specifične optimizirane recepture krme), bo v odprtih metapodatkih v repozitoriju Zenodo naveden kontaktni e-naslov skrbnika podatkov (vodja projekta ali pristojna služba IJS).
0. Postopek presoje in odobritve: zunanji prosilci morajo oddati formalno zahtevo z opisom raziskovalnega namena (izključno za nekomercialno akademsko uporabo). Zahtevo presodi in odobri usmerjevalni odbor projekta (po potrebi skupaj z Jata Emona RCP) po podpisu pogodbe o nerazkrivanju (NDA) in pogodbe o prenosu podatkov (DTA).

Ta dvostopenjski pristop zagotavlja, da je metodologija preverljiva za znanstveno skupnost, obenem pa varuje poslovne interese industrijskega partnerja.



	3.2.4
	Ali bo za dostop do podatkov oz. njihovo branje potrebna dodatna dokumentacija oz. informacija o ustrezni programski opremi? 
	☐ Da
☒ Ne



	3.3
	Zagotavljanje interoperabilnosti podatkov (I)

	3.3.1
	Katere geslovnike oz. šifrante boste uporabili pri pripravi podatkov in metapodatkov? 

	Pri pripravi podatkov in metapodatkov projekta INPROFF2 bomo uporabili uveljavljene mednarodne in nacionalne tezavre, kontrolirane slovarje in klasifikacijske sisteme. To zagotavlja semantično interoperabilnost in strojno berljivost skladno z načeli FAIR in osrednjimi cilji DS5:
1. Splošni in metapodatkovni slovarji:
· Metapodatkovni izrazi DataCite in Dublin Core: uporabljeni za osnovne opisne metapodatkovne sheme repozitorija Zenodo (npr. vrste virov, vloge avtorjev, trajni identifikatorji).
2. Prehranski in kmetijski tezavri (domenski):
· AGROVOC (FAO): večjezični kmetijski tezaver Organizacije za prehrano in kmetijstvo, uporabljen za standardizacijo izrazov s področja reje žuželk in krme (DS2).
· EuroFIR (European Food Information Resource): evropski standardni klasifikacijski okvir sestavin, uporabljen za usklajevanje prehranskih profilov in sestave novih virov proteinov iz žuželk (DS3/DS5).
· LanguaL (Langua aLimentaria): mednarodna metoda za opis živil in fasetno klasifikacijo, ključna za indeksiranje novih pekovskih izdelkov, obogatenih s proteini žuželk (DS4).
3. Kemijski, biološki in biomedicinski kontrolirani slovarji (varnost in karakterizacija):
· NCBI Taxonomy: uporabljena za taksonomsko opredelitev vrst žuželk (Acheta domesticus, Tenebrio molitor) in izoliranih sevov mlečnokislinskih bakterij (DS2).
· Identifikatorji ChEBI (Chemical Entities of Biological Interest) / PubChem: uporabljeni za standardizacijo poimenovanj kemijskih spojin, zlasti mikotoksinov (DON/AFLA) in pesticidov pri presejalnih analizah varnosti (DS3).
· MeSH (Medical Subject Headings): uporabljen za indeksiranje izrazov, povezanih s testi citotoksičnosti na celičnih linijah in fiziološkimi modeli (DS3).
4. Ontološki okviri za integracijo sistemov (DS5): ontologija žuželk bo neposredno prevzela, preslikala in razširila pojme iz sorodnih okvirov, zlasti ontologije ISO-FOOD (razvite na IJS) in semantične arhitekture FNS-Harmony (Food and Nutrition Security Cloud).

Upoštevanje teh slovarjev zagotavlja, da so podatki projekta INPROFF2 oblikovani za informacijski sistem NutriBase in širša evropska podatkovna središča s področja živilske znanosti.



	3.3.2
	Ali boste primorani uporabiti manj poznane ali lastne geslovnike oz. šifrante?

	☐ Da
☒ Ne



	3.4
	Zagotavljanje ponovne uporabe podatkov (R)

	3.4.1
	Na kakšen način boste zagotovili dokumentacijo, potrebno za ponovno uporabo podatkov?
	Dokumentacija, potrebna za razumevanje, preverjanje in ponovno uporabo podatkovnih nizov projekta INPROFF2, bo zagotovljena s strukturiranim, večstopenjskim postopkom dokumentiranja, vključenim v raziskovalno delo:
1. Datoteke README (v angleščini): vsak podatkovni paket v repozitoriju Zenodo bo imel standardizirano besedilno datoteko README.md (v formatu Markdown), ki bo opredeljevala:
· eksperimentalni kontekst, povezavo s projektom ARIS in avtorstvo;
· organizacijo datotek in strukturo map;
· podatkovni slovar z opisom vseh stolpcev oz. spremenljivk, uporabljenih merskih enot (skladno s sistemom SI) in oznak za manjkajoče ali ničelne vrednosti.
2. Metodološki in laboratorijski protokoli:
Za zagotovitev ponovljivosti bodo skupaj s podatki objavljeni podrobni opisi eksperimentalnih pogojev, vključno z instrumentalnimi parametri za ekstrakcijo onesnaževal (DS3), pogoji fermentacije (DS4) in protokoli prebave in vitro INFOGEST. Protokoli bodo shranjeni v dolgoročno stabilnem formatu PDF/A.
3. Strojno berljiva semantična dokumentacija (DS5 – NutriBase):
Ontologija žuželk v DS5 deluje kot samodejni dokumentacijski mehanizem. Z jasno opredeljenimi semantičnimi mejami, povezavami in metapodatkovnimi pravili ontologija dokumentira podatkovne nize v strojno berljivi obliki (.owl/.json-ld), kar zunanjim programskim sistemom omogoča samodejno razčlenjevanje in razumevanje zapisov NutriBase brez človeškega posredovanja.
4. Skripte za obdelavo podatkov in izvorna koda:
Kadar bo za čiščenje ali analizo surovih podatkov uporabljena lastna programska koda (npr. skripte v Pythonu ali R za obdelavo podatkov visokozmogljivega sekvenciranja v DS2), bodo komentirane skripte shranjene skupaj s surovimi podatki v repozitoriju Zenodo ali povezane prek GitHuba, kar zagotavlja preglednost in računsko ponovljivost.
Vsi deli dokumentacije bodo sproti urejani med izvajanjem projekta, pred javno objavo v repozitoriju pa jih bo preveril vodja DS5.




	3.4.2
	Ali bodo vaši podatki javno dostopni in licencirani z odprtima licencama CC BY oz. CC BY-SA, da bo s tem omogočena čim širša ponovna uporaba?
	☒ Da
☐ Ne

Da, vsi izbrani raziskovalni podatki projekta INPROFF2, namenjeni javni objavi, bodo odprto dostopni in licencirani z mednarodnimi odprtimi licencami (Creative Commons CC BY), kar omogoča čim širšo ponovno uporabo.
Odprte licence bodo uporabljene skladno s slovensko zakonodajo o odprti znanosti in ob upoštevanju razmerja med javnim in zasebnim partnerjem v projektu:
1. Licenca CC BY (priznanje avtorstva):
Vsi podatkovni nizi, na katerih temeljijo recenzirane objave v DS2, DS3 in DS4 (npr. rezultati kemijske varnosti, osnovne analize biomase in matrike senzoričnega profiliranja), bodo objavljeni v repozitoriju Zenodo pod licenco Creative Commons Priznanje avtorstva 4.0 Mednarodna (CC BY). To uporabnikom omogoča razširjanje, predelavo in nadgradnjo podatkov o proteinih iz žuželk, tudi v komercialne namene, ob ustreznem navajanju konzorcija INPROFF2 in raziskovalcev.
2. Javna domena za metapodatke in ontologije (CC0): opisni metapodatki in osnovni okvir ontologije žuželk (DS5) bodo objavljeni pod licenco CC0 (Creative Commons Public Domain Dedication), kar odpravi vse pravne ovire za samodejno zajemanje, strojno razčlenjevanje in vključevanje v mednarodne prehranske podatkovne mreže.
3. Izjeme pri licenciranju (poslovne skrivnosti):
Skladno s stopnjevanim pristopom k dostopu bodo nekateri podatkovni nizi do objave v reviji pod začasnim embargom (licenca CC BY začne veljati hkrati z objavo članka). Poslovno občutljivi podatki industrijskega partnerja Jata Emona RCP (npr. natančna razmerja v krmnih mešanicah iz stranskih tokov) bodo izključeni iz odprtega licenciranja zaradi varstva intelektualne lastnine in poslovnih skrivnosti.



	3.4.3
	Kakšne postopke zagotavljanja kakovosti podatkov boste uporabili?
	
Zagotavljanje kakovosti in celovitosti podatkov v projektu INPROFF2 bo potekalo sistematično skozi celoten življenjski cikel podatkov s kombinacijo postopkovnih in podatkovnih mehanizmov nadzora kakovosti: 
1. Nadzor kakovosti pri zbiranju podatkov (postopkovni):
· Umerjanje instrumentov in standardizirani protokoli (DS2, DS3, DS4): vsi analizni instrumenti (npr. GC-MS/MS, LC-MS/MS, Orbitrap-MS in ICP-MS) bodo redno umerjani s certificiranimi referenčnimi materiali (CRM). Analize bodo vedno vključevale slepe vzorce, tehnične ponovitve (triplikate) in interne standarde za spremljanje odmika instrumenta in izkoristkov ekstrakcije.
· Standardizirane predloge za vnos: za spremljanje parametrov reje žuželk (DS2) in senzoričnih panelov (DS4) bodo uporabljeni predhodno validirani digitalni obrazci s strogimi omejitvami podatkovnih tipov (npr. v programski opremi), kar že ob vnosu prepreči tipkarske napake in neveljavne vnose.
2. Nadzor kakovosti pri obdelavi podatkov (podatkovni):
· Validacija in čiščenje podatkov: pred vključitvijo v dolgoročno hrambo bodo vsi podatkovni nizi pregledani za osamelce.
· Notranji pregled: veljalo bo pravilo dveh skrbnikov – vse končne preglednice morata pred zaklepom preveriti in potrditi vsaj dva raziskovalca iz delovnega sklopa, ki je podatke ustvaril.
3. Semantični in strukturni nadzor kakovosti (DS5 – NutriBase):
· Ontološka validacija: pri vnosu podatkov v NutriBase se bodo samodejno izvajala semantična preverjanja sheme (npr. SHACL ali RELAX NG), ki zavrnejo podatke, neskladne z ontologijo žuželk ali standardom CEN/TC 387 (npr. nepreslikani identifikatorji ChEBI ali napačna polja NCBI Taxonomy).
· Strogo verzioniranje: vse spremembe pri naknadni obdelavi podatkov bodo sproti beležene z verzioniranjem v repozitoriju Zenodo, kar zagotavlja stalno revizijsko sled in preprečuje prepisovanje podatkov.

Za splošni nadzor in izvajanje standardov kakovosti podatkov bo odgovoren vodja DS5 skupaj z odgovornimi raziskovalci partnerskih institucij.



	4.
	Etični in pravni vidiki

	4.1
	Ali obstajajo etična ali pravna vprašanja, ki bi lahko vplivala na deljenje podatkov?  
	☒ Da
☐ Ne
Projekt INPROFF2 ne odpira običajnih bioetičnih vprašanj, vendar bodo časovnico in obseg deljenja podatkov določali pravni okviri na področju pravic intelektualne lastnine in poslovne zaupnosti:
1. Odsotnost bioetičnih omejitev: projekt ne vključuje poskusov na ljudeh ali vretenčarjih. Ker raziskave potekajo na nevretenčarjih (Acheta domesticus in Tenebrio molitor), formalna bioetična dovoljenja nacionalnih veterinarskih ali kmetijskih organov niso potrebna.
2. Pravne omejitve zaradi poslovnih interesov (Jata Emona RCP): glavni pravni dejavnik je varovanje konkurenčnosti industrijskega partnerja. Podrobne recepture krme iz kmetijskih stranskih tokov in lastniški parametri predelave bodo zaščiteni kot poslovna skrivnost ali zadržani do vložitve patentnih prijav. Dostop tretjih oseb do teh podatkov bo mogoč le s podpisom pogodbe o nerazkrivanju (NDA).
3. Akademska prednost (znanstveni embargo): za zaščito akademskih in kariernih interesov sodelujočih raziskovalcev in doktorskih študentov, zlasti pri čezmejnem sodelovanju s CZU, bodo surovi validacijski podatkovni nizi omejeni do uradne objave recenziranih člankov.
4. Usklajenost s predpisi o varnosti hrane (DS3): podatki o kemijskih onesnaževalih in biotransformaciji nanomaterialov bodo obdelani in objavljeni v zbrani, znanstveno utemeljeni obliki, skladno s smernicami Evropske agencije za varnost hrane (EFSA) za nova živila. Takšna predstavitev zmanjšuje tveganje, da bi javnost napačno razumela surove, nekontekstualizirane rezultate.
Vsa osnovna pravna razmerja, lastništvo intelektualne lastnine in protokoli čezmejnega prenosa podatkov bodo opredeljeni v konzorcijski pogodbi.

	4.2
	Ali boste med izvajanjem projekta obdelovali oz. hranili osebne podatke?


	☒ Da
☐ Ne
Da, osebne podatke bomo obdelovali, vendar izključno v okviru senzoričnega profiliranja in testov sprejemljivosti pekovskih izdelkov pri potrošnikih v delovnem sklopu 4.
Obdelava in hramba osebnih podatkov bosta v celoti skladni s Splošno uredbo o varstvu podatkov (GDPR) in Zakonom o varstvu osebnih podatkov (ZVOP-2), z naslednjimi zaščitnimi ukrepi:
1. Informirano soglasje: vsak potrošnik, ki bo sodeloval pri senzoričnem ocenjevanju na UL BF, bo pred vključitvijo podpisal izjavo o informiranem soglasju. Izjava bo jasno navajala namen testiranja, zbrane podatke (npr. starostna skupina, spol, prehranske navade) in možnost umika podatkov kadar koli.
2. Takojšnja psevdonimizacija in anonimizacija: programska oprema za potrošniško testiranje (npr. RedJade ali Compusense) samodejno loči identiteto posameznika od odgovorov. Vsak preizkuševalec bo prejel naključno identifikacijsko oznako. Ključ, ki povezuje kontaktne podatke z oznakami, bo shranjen na ločenem, šifriranem omrežnem mestu na UL BF, dostopen le odgovornemu vodji panela.
3. Načelo najmanjšega obsega podatkov: zbirali bomo le demografske spremenljivke, potrebne za statistično obdelavo sprejemljivosti živil. Kontaktni podatki (npr. e-naslovi ali telefonske številke) nikoli ne bodo povezani z ocenami okusa in arome.
4. Hramba in izbris: podatki, ki omogočajo identifikacijo, bodo v celoti izbrisani takoj po zaključku panela in izplačilu morebitnih nadomestil. Podatkovni nizi, objavljeni v odprtih repozitorijih (Zenodo) ali povezani s sistemom NutriBase (DS5), bodo vsebovali izključno povsem anonimizirane in agregirane podatke (npr. povprečne ocene všečnosti), kar onemogoča ponovno identifikacijo.

Preostali deli projekta (DS2, DS3 in semantični razvoj v DS5) ne vključujejo dela z ljudmi in se osredotočajo izključno na neosebne kemijske, mikrobiološke in ontološke rezultate.



	4.3
	Ali bodo med projektom ustvarjene oz. ponovno uporabljene posebne vrste osebnih podatkov?


	☐ Da
☒ Ne
Ne, v projektu INPROFF2 ne bomo ustvarjali ali ponovno uporabljali posebnih vrst osebnih podatkov.

Vsi podatki, pridobljeni od ljudi pri potrošniškem in senzoričnem ocenjevanju (DS4), bodo omejeni na standardne, neobčutljive demografske kazalnike (npr. starostna skupina, spol in splošne prehranske navade) ter na opisne ocene okusa, arome in teksture razvitih pekovskih izdelkov.

Projekt ne bo zbiral, obdeloval ali hranil občutljivih podatkov, ki bi razkrivali rasno ali etnično poreklo, politično prepričanje, versko ali filozofsko prepričanje, genetske značilnosti, biometrične podatke, zdravstveno stanje (npr. zdravstveno zgodovino ali klinične laboratorijske izvide) ali podatke o spolnem življenju ali spolni usmerjenosti posameznika. Izključitev teh podatkov bo jasno navedena v izjavi o informiranem soglasju, ki jo bodo vsi udeleženci podpisali pred vključitvijo.



	4.4
	Kako boste uredili lastništvo podatkov in morebitne avtorske pravice na podatkih, ki jih boste ustvarili ali ponovno uporabili?
	Lastništvo podatkov, avtorske pravice in pravice intelektualne lastnine v projektu INPROFF2 bodo urejene s konzorcijsko pogodbo, ki jo bodo vsi partnerji (IJS, UL BF, CZU in Jata Emona RCP) sklenili pred uradnim začetkom projekta.
Pravni okvir bo temeljil na naslednjih načelih:
1. Lastništvo obstoječih podatkov (predhodna intelektualna lastnina):
Vsi osnovni podatkovni nizi, metode in gradiva iz projekta INPROFF ostanejo izključna last institucije, ki jih je ustvarila. Drugi člani konzorcija bodo imeli brezplačno, neizključno pravico dostopa do teh podatkov izključno za izvajanje nalog projekta INPROFF2.
2. Lastništvo novih podatkov (nova intelektualna lastnina):
· Izključno lastništvo: podatkovni nizi, ki jih samostojno ustvari posamezen partner v okviru svojih delovnih sklopov (npr. kemijske analize na IJS, mikrobiološko sekvenciranje na CZU ali potrošniško profiliranje na UL BF), so v izključni lasti institucije, ki jih je ustvarila.
· Skupno lastništvo: podatkovni nizi, nastali s skupnim razvojem ali tesnim sodelovanjem pri analizi (npr. vključevanje podatkov iz več virov v informacijski sistem NutriBase v DS5), so v skupni lasti. Deleži bodo razdeljeni sorazmerno z znanstvenim, intelektualnim in finančnim prispevkom, kot določa konzorcijska pogodba.
3. Določila za industrijskega partnerja (Jata Emona RCP):
Industrijski partner Jata Emona RCP bo imel prednostno pravico do komercialnega izkoriščanja specifičnih receptur krme ali podatkov o predelavi, ki jih je neposredno sofinanciral ali soustvaril, ob upoštevanju začasnih embargov na objavo oz. patentnih prijav.
4. Avtorske pravice na podatkovnih zbirkah in ontologijah (DS5):
Struktura sistema NutriBase in nova ontologija žuželk bosta zaščiteni s pravicami na podatkovnih zbirkah. Ob javni objavi bodo ti elementi objavljeni pod odprto licenco CC BY 4.0, opisni metapodatki pa pod licenco CC0, pri čemer bo pri vsaki ponovni uporabi podatkov obvezno navajanje avtorjev projekta.

Odgovorni raziskovalci pri posameznih partnerjih bodo med projektom sproti evidentirali nastale podatke in tako zagotavljali pravno jasnost in pregledno pripisovanje avtorstva.



	5.
	Drugi raziskovalni rezultati

	5.1
	Ali boste poleg podatkov ustvarili ali ponovno uporabili tudi druge raziskovalne rezultate?
	☒ Da
☐ Ne

Da, poleg osnovnih podatkovnih nizov bomo v projektu INPROFF2 ustvarili in ponovno uporabili tudi druge pomembne raziskovalne rezultate. Ti bodo celovito dokumentirani, shranjeni in dostopni v naslednjih kategorijah:
1. Programska oprema in izvorna koda (digitalni rezultati):
· Skripte za obdelavo podatkov: napisali bomo specializirano programsko kodo (v R in Pythonu) za čiščenje in obdelavo podatkov masne spektrometrije (DS3) in podatkov sekvenciranja naslednje generacije (HTS) za profiliranje mikrobiote (DS2).
· Programski moduli sistema NutriBase (DS5): razvili bomo lastne programske vmesnike (API) in skripte za semantično preslikavo podatkovne zbirke za razširjeno infrastrukturo NutriBase. Izvorna koda bo shranjena v javnih repozitorijih za nadzor različic (npr. GitHub) pod odprtimi licencami (npr. MIT ali Apache 2.0).
2. Metodološki protokoli in standardni operativni postopki (SOP):
· Ponovno bomo uporabili in razširili validacijske protokole za ekstrakcijo iz prve faze projekta INPROFF.
· Razvili bomo optimizirane laboratorijske metode, vključno s SOP, za teste prebave in vitro INFOGEST, sledenje posameznim nanodelcem s sp-ICP-MS ter prilagojene postopke mlečnokislinske fermentacije na osnovi kislega testa (DS4). Protokoli bodo shranjeni kot samostojne datoteke PDF/A.
3. Fizični in biološki materiali (otipljivi rezultati):
· Izolirani sevi mlečnokislinskih bakterij (MKB): v okviru DS2 bodo iz okolja žuželk izolirani koristni sevi MKB in prilagojeni za biokonzerviranje ali fermentacijo. Ti biološki materiali bodo dolgoročno shranjeni s krioprezervacijo v institucionalnih zbirkah kultur (npr. zbirka kultur UL BF).
· Inovativne recepture živil: razvite bodo lastniške recepture in funkcionalni prototipi pekovskih izdelkov, obogatenih s proteini žuželk (DS4), ki bodo industrijskemu partnerju Jata Emona RCP služili kot podlaga za komercialno uvajanje.
Vse navedene vrste rezultatov bodo v repozitoriju Zenodo povezane s pripadajočimi podatkovnimi nizi, kar zagotavlja celovito ponovljivost raziskav.



	6.
	Finančna sredstva

	6.1
	Kakšni bodo stroški ravnanja s podatki in drugimi rezultati projekta po načelih FAIR in kako bodo kriti?
	Večino stroškov ravnanja s podatki in hrambe raziskovalnih rezultatov po načelih FAIR v projektu INPROFF2 bo krila odobrena projektna sredstva (neposredni stroški dela in materiala) ob podpori obstoječe institucionalne infrastrukture partnerjev, zato po zaključku projekta ne bo dodatnih finančnih obveznosti.
· Skladno z 9. členom Uredbe o izvajanju raziskovalne in razvojne dejavnosti v skladu z načeli odprte znanosti so vsi stroški ravnanja s podatki upravičeni stroški projekta. Krili se bodo takole:
· Stroški med izvajanjem projekta (krita iz projektnih sredstev):
· Stroški dela: delovne ure za čiščenje podatkov, obdelavo metapodatkov, razširitev informacijskega sistema NutriBase in razvoj ontologije žuželk v DS5 so vključene v neposredne stroške dela sodelujočih raziskovalcev (predvsem na IJS in UL BF).
· Lokalna infrastruktura in IT-podpora: stroški delovanja strežnikov, licenc za senzorično programsko opremo (RedJade/Compusense) in dnevnega varnostnega kopiranja so kriti iz posrednih stroškov partnerskih raziskovalnih organizacij.
· Hramba bioloških materialov: dolgoročno hrambo fizičnih materialov (izolirani sevi MKB iz DS2) bodo krila obratovalna sredstva institucionalnih zbirk kultur na UL BF.
1. Stroški po zaključku projekta (brezplačna dolgoročna hramba):
· Shranjevanje v repozitoriju Zenodo: dolgoročna digitalna hramba (najmanj 10 let) in dodeljevanje identifikatorjev DOI prek repozitorija Zenodo sta za raziskovalce brezplačna, saj infrastrukturo financirata CERN in Evropska komisija. Po zaključku projekta zato ni stroškov vzdrževanja.
· Trajnost sistema NutriBase: po zaključku projekta bodo gostovanje, dostopnost in semantična nadgradnja sistema NutriBase in ontologije žuželk zagotovljeni iz sredstev raziskovalnih programov oz. stabilnega financiranja Instituta »Jožef Stefan« (IJS), brez dodatnih projektnih sredstev.




	6.2
	Kdo bo odgovorna oseba za ravnanje z raziskovalnimi podatki pri projektu?
	Odgovornost za ravnanje s podatki v projektu INPROFF2 bo hierarhično razporejena: vodja projekta bo glavni skrbnik podatkov, pri operativnem izvajanju pa ga bodo podpirali vodje delovnih sklopov in partnerske institucije:
1. Glavni skrbnik podatkov:
· Vodja projekta (IJS): nosi končno odgovornost za izvajanje načrta za ravnanje z raziskovalnimi podatki (NRRP), usklajuje delo med partnerji, skrbi za pravočasno odprto objavljanje in pred oddajo poročila ARIS preveri končni izbor podatkov.
2. Operativni skrbniki podatkov (vodje delovnih sklopov):
· Vodja DS5 (IJS): neposredno odgovoren za tehnično in semantično kakovost podatkovnih nizov v razširjenem informacijskem sistemu NutriBase ter za skladnost ontologije žuželk s tehničnimi standardi.
· Vodje delovnih sklopov (DS2–DS4): odgovorni raziskovalci pri partnerjih (UL BF, CZU in Jata Emona RCP) so odgovorni za kakovost podatkov, usklajenost s slovarji, postopke zbiranja in sprotno posodabljanje dokumentacije README v svojih eksperimentih.
3. Tehnična infrastruktura in varnost (institucionalna IT-podpora):
· Osrednje IT-službe partnerjev (IJS, UL BF, CZU) so med celotnim projektom odgovorne za stabilno delovanje strežnikov, varnost lokalnih omrežij in dnevno samodejno varnostno kopiranje.

Takšna organizacija zagotavlja celovitost podatkov, jasno razmejitev odgovornosti in skladnost s konzorcijsko pogodbo.



Uporabljeni viri:
· Anotirana predloga načrta za ravnanje s raziskovalnimi podatki za projekte Obzorja Evropa. CTK UL. Dostopno na: https://dirrosdata.ctk.uni-lj.si/raziskovalni-podatki/nacrt-ravnanja-z-raziskovalnimi-podatki/.
· Bezjak, Sonja (ur.) (2024). Spoznaj FAIR: Priročnik o odprti znanosti v Sloveniji. Univerza na Primorskem. Dostopno na: https://www.hippocampus.si/ISBN/978-961-293-328-9.pdf.
· Horizon Europe Data management plan template. Dostopno na: https://www.openaire.eu/images/Guides/HORIZON_EUROPE_Data-Management-Plan-Template.pdf.
· NWO Template Data management plan. Dostopno na: https://www.nwo.nl/en/research-data-management.

